als_Latn dik_Latn sag_Latn
Le të bëjnë muzikë e politikë, gola e spektakle, skupe e role. Imazhin më të bukur e kanë gjithmonë kur bëjnë babain. Që nga kryeministri (që po prindëron për herë të dytë) e deri tek aktorët, këngëtarët, gazetarët e futbollistët, këta janë baballarët e gjeneratës së re. Që u tregojnë fëmijëve botën, që u mësojnë notin, që i ushqejnë me biberon, që i shëtisin me karrocë, që u thonë fjalë të bukura, që i vënë në gjumë te supi, që u rrëfejnë histori, që u marrin erë te gusha, që i mësojnë të gatuajnë, që i mbajnë se mos rrëshkasin mbi borën e parë, që u ndërrojnë edhe pelenat e që marrosen pas tyre (sidomos baballarët e vajzave).
Me mjetet teknologjike që kanë në dispozicion, gjithë baballarët e njohur nuk i shpëtojnë dot tundimit për t’u rrëfyer botës dashurinë më të madhe, edhe pse shumë herë ua ruajnë fytyrën me fanatizëm. Nesër është dita e tyre. Ta gëzojnë baballarët e gjithë botës. kjo është dhurata jonë. Një buqetë baballarësh të lumtur
als_Latn als_Latn